L'Orquestra de València ofereix un concert amb peces d'Amy Beach i López Artiga en el marc del Dia Internacional de la Dona\n9 de març de 2022 (11:01 CET)\nLuisa Domingo. Foto Eva Ripoll\nL'Orquestra de València se suma a la celebració del Dia Internacional de la Dona, amb un concert en clau femenina que tindrà lloc aquest divendres, a les 19.30 hores, a l'auditori municipal de La Rambleta. La formació simfònica valenciana, que serà dirigida per Virginia Martínez en aquesta ocasió, oferirà un concert amb obres de la compositora nord-americana Amy Beach i de la valenciana Ángeles López Artiga, i comptarà amb la participació de la solista d'arpa de la mateixa Orquestra de València, Luisa Domingo.\nLa presidenta del Palau de la Música, Gloria Tello, ha subratllat la importància de celebrar amb música aquest dia "de lluita per la igualtat i per l'apoderament de la dona, així com de reivindicació del treball de totes les dones del Palau de la Música que fan possible aquest concert". Tello ha destacat que el programa combina la Simfonia "Gaèlica" d'Amy Beach, la primera simfonia composta i publicada per una dona als EUA, a finals del segle XIX, així com un dels preludis de l'obra "Els Immortals" de la valenciana Ángeles López Artiga, que en aquest concert "representen a totes les dones compositores, que al llarg de la història han sigut relegades injustament a l'ostracisme", en paraules de la delegada.\nEl director del Palau, Vicent Ros, ha destacat la tornada de Virginia Martínez amb l'Orquestra de València, "en la qual va ser assistent a l'inici de la seua carrera, i amb la qual manté un fort vincle", així com la presència de Luisa Domingo, "una de les millors arpistes espanyoles, que s'enfrontarà com a solista a una de les joies del barroc per a aquest instrument, com és el Concert núm. 6 de Handel".\nEl públic valencià podrà descobrir l'obra d'Amy Beach, notable compositora nord-americana del segle XIX, pianista amb l'Orquestra de Boston i pionera absoluta al seu país. La seua música reuneix les influències angleses, escoceses i irlandeses dels seus ancestres, i es basa en la poesia i la naturalesa britàniques. "Gaèlica" va ser escrita el 1984, i part d'una melodia que Beach va compondre sobre el poema de William Ernest Henley "Dark is the night".\nPer part seua, Virginia Martínez és llicenciada en piano i harmonia, i becada per Fundació Sèneca per a estudiar direcció d'orquestra en el Conservatori de Viena, amb G. Mark i R. Schwarz, on es va graduar amb Matrícula d'Honor i Menció Especial, dirigint l'Orquestra Simfònica de la Ràdio de Viena. Ha dirigit a orquestres com ara l'ONE, la Ciutat de Barcelona i la Nacional de Catalunya, la Simfònica del Principat d'Astúries, la Filarmonía d'Oviedo, la Ciutat de Granada, la Simfònica de Bilbao, la Filharmònica de Màlaga, la de Còrdova, la Wiener Kammerorchester del Conservatori Nacional de Brasília, l'Orquestra del Festival de Singapur, la Nacional de Santo Domingo (on col·labora amb P. Entremont) o l'Orquestra Simfònica de la Ràdio de Viena, a més de l'Orquestra de València. En l'actualitat, és directora titular de l'Orquestra de Joves de la Regió de Múrcia (OJRM) i directora titular i artística de l'Orquestra Simfònica de la Regió de Múrcia (OSRM).\nFinalment, Luisa Domingo, que va començar la seua carrera professional molt jove, com a solista en l'Orquestra de la RTVE, va ocupar, des de 1995, la plaça d'arpa solista de l'Orquestra de València, fins que en 2006 va ser seleccionada per Lorin Maazel com a solista fundadora de la nova Orquestra de la Comunitat Valenciana; i en 2011 es va reincorporar a la seua plaça de solista de l'Orquestra de València. És membre des de la seua fundació del Grup Instrumental de València, i ha rebut nombrosos guardons internacionals, com el premi del Concurs Internacional de Córdoba (Argentina), el Primer Premi de Joventuts Musicals d'Espanya el 1994 i el Premio Ojo Crítico de RNE en 2006. Ha oferit concerts i recitals amb cantants com Plácido Domingo i María José Montiel, i ha treballat sota la direcció de Riccardo Chailly, Valery Gergiev, Lorin Maazel, Kurt Masur, Zubin Metha, Gianandrea Noseda, Geroge Prêtre o Yuri Temirkànov.


L’enganyifa de l’Advocacia de l’Estat – CATzona\nL’enganyifa de l’Advocacia de l’Estat\nSense comentaris a L’enganyifa de l’Advocacia de l’Estat\nUna enganyifa és una simulació, un fingiment i un engany, que intenta semblar veritable. Això últim ha estat el que ha succeït amb la retirada de l’Advocacia de l’Estat, dimecres passat, del procediment que instrueix el Tribunal de Comptes contra diferents alts càrrecs de la Generalitat i que demana una fiança de 5,4 milions d’euros. Per més que des de la premsa de Madrid s’escandalitzessin de la retirada i posessin el crit al cel – “Sánchez silencia al abogado del Estado en el Tribunal de Cuentas“, titulava, per exemple, a quatre columnes la portada del diari El Mundo aquest dijous- tot era una enorme bola de neu i una gran mentida. La doctrina del propi tribunal estableix que no pot fer-ho perquè no està legitimada ja que es tracta de fons d’una administració autonòmica, no de fons estatals.\nLluny de retirar-se, l’advocada de l’Estat ha entrat per la porta que més mal pot fer en irrompre al procediment penal per aquest mateix cas al jutjat número 18 de Barcelona i personant-se com a acusació particular i com a part en aquest cas. No ha hi ha hagut una picada d’ullet de Moncloa, com s’ha deixat entreveure durant hores arran de la reunió de Pedro Sánchez i Pere Aragonès. No era un gest de distensió, ni una prova que es rebaixarà la judicialització de la vida política catalana.\nLa quarantena d’alts càrrecs de la Generalitat entre 2011 i 2017, entre ells els presidents Artur Mas i Carles Puigdemont, l’exvicepresident Oriol Junqueras i diversos consellers de l’època, estan atrapats en una situació que no té cap sentit, més enllà de la persecució de l’Estat a l’independentisme català i que ara utilitza un òrgan tan desprestigiat i controlat per la dreta extrema com el Tribunal de Comptes per arruïnar-los econòmicament.\nDes de l’aprovació dels indults, que si Sánchez hagués tingut el coratge de dir que eren una imposició d’Europa i no una cosa seva algun problema s’hagués estalviat – en canvi, això sí, la seva majoria parlamentària trontollaria-, l’estratègia de Moncloa ha consistit a aixecar un filat de pues entre aquesta decisió individual de gràcia per als nou presos i qualsevol altra demanda de l’independentisme. Més contundent que mai no ha estat amb l’amnistia i amb el referèndum, situant la pilota al terreny de joc únicament d’una autonomia.\nPer això és més que natural la inquietud dels partits independentistes que, de seguir les coses així, no tardaran gaire a pensar que se’ls poden fer molt llargs dos anys d’una taula de diàleg sense negociació real per a distreure la gana i amb la judicialització marcant el dia a dia de la política catalana.\n← Les mans d’Unai Simón porten Espanya a Wembley → Grossa del divendres: comprovar resultat del sorteig d’avui 2 de juliol de 2021


Thanathil Homestay Kochi Índia - Ofertes d'hotels amb els MILLORS DESCOMPTES EN LÍNIA\nVeure tots els 853 allotjaments a Kochi.\nH.no.1\_708A, Padiyath, Vadathazha Lane, Near Village Office, Fort Kochi, Kochi, Índia, 682001 - Veure al mapa\nSi el que està buscant és per un hotel ben situat a Kochi, no busqui més enllà de Thanathil Homestay. Amb aquesta situació a només 21.3 km del centre de la ciutat i a 40 km de l'aeroport, aquest hotel de 1-estrelles atreu nombrosos viatgers cada any. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Kochi. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, Zones públiques amb Wi-Fi, aparcament de cotxes, servei d'habitacions.\nL'hotel compta amb 3 precioses habitacions, i totes inclouen aire condicionat, escriptori, balcó/terrassa, ventilador, articles de tocador. Les instal.lacions d'oci de l'hotel, que inclouen jardí estan dissenyades per escapar i relaxar-se. Thanathil Homestay és una elecció inteligents per a viatgers a Kochi, i ofereix una estada relaxant i sense molèsties.\nDurada del trajecte fins a l'aeroport (minuts): 80\nNombre d'habitacions: 3\nTots els tipus de viatgers (2) Parelles (1) Famílies amb infants petits (1) Grups (1)


La piscina coberta de Son Servera obrirà a finals de novembre\nDilluns passat, 14 d’octubre, responsables de l’empresa Rad Investiment SL, empresa adjudicatària de la gestió de la piscina i sales d’esport adjuntes del poliesportiu de Son Servera, van presentar amb el batle del municipi, Antoni Servera, i el regidor d’Esports, Pep Barrientos, i regidors d’altres àrees, les noves activitats que es podran realitzar al poliesportiu es Pinaró.\nAixí, i segons Rad Investiment , SL , l’obertura de les instal · lacions està prevista la segona quinzena de novembre, entre les quals hi ha la piscina coberta i 4 sales polivalents per a la pràctica del fitness , o el pàdel , entre d’altres. En total , més de 100 activitats col · lectives amb una tarifa plana molt competitiva , i amb un ampli horari d’obertura , que comprendrà de dilluns a dissabte , de 09.00 hores a 21.00 hores .\nEl regidor d’Esports, Josep Barrientos va agrair a la població ‘la paciència que han tingut després d’anys d’espera d’aquesta nova instal · lació . Aquesta nova infraestructura era un deute que teníem amb el poble’, va dir.


Javier Bardem afirma que el procés català és un fet democràtic\nL'actor Javier Bardem.\nL'actor Javier Bardem ha assegurat aquest dimecres sobre el procés sobiranista català: «Crec que si una majoria, com són les eleccions en la democràcia, diu que sí, caldrà espavilar-se». En una entrevista a Rac1 l'actor ha dit: «Consider i crec fonamental el desig d'una població i una societat que decideixi pel seu futur».\nBardem estrenarà aquest dijous 'Bigas x Bigas', pel·lícula que ha produït amb Celia Orós, Carles Sans, Quique Camín i Lourdes Reyna, i que va dirigir el director català Bigas Lluna, amb ell com a protagonista i la seva pròpia vida com a teló de fons.\nPero sort per ell, no necessita res dels espanyols per viure bé, per què li plouran hòsties de tots costats.\n@madó Coloma: Nooo el democràtic va ser en Franco que va arrasar a les urnes.I la familia real que ningú va votar.\nMaria-Pere:hahaha si hem de sortir enmascarats és d´una paella.Parleu de decència i educació, sabeu que és això?\nSou maleducats i irrespetuosos i d´història no en sabeu res de res.\nNo teniu ni punyetera idea de Països catalans.Vosaltres si que manipuleu.I fort.\nYuan: I tu ets dels , que molta unitat d´Espanya,d´Espanya indivisible i en canvi al Sahara el veu deixar anar perquè si. HIPÒCRITES..\nPer Eren tots dos no en fan ni mig, de sencer, fa mes de 4 anys\nMaria i Pere pobre a nimalets! La seva manca de recursos és tan grossa,.que no els queda altre remei que robar els comentaris dels altres, i canviar quatre paraules.\nNoltros no volem altra cosa de voltros, infeliços, més que que deixeu de venir aquí a destrossar aquest digital. Això i als fatxa-gonelles coneguts, que es facin enfora de noltros, perquè fan empegallir.\nI demano al dBalears, que borri els seus estúpids i ofensius comentaris, per antiesyètics i ordinaris, malgrat ells tots sols delatin de quina casta dé gent es tracta? Denigren aquest diari.\nAra ja les trabucades de cap ja surten en parella. Ai que ho es de fotut tenir mal pes cap i que no siguin crosteres. Amb lo be que segurament els hi vendria a aquests dos un bon polvet, en que cridasin el ahhhh, ahhhh, ahhhh en castellà.\nPer María & Pere, fa mes de 4 anys\nMeam, fatxespancas: Si tinguéssiu dos dits de decència i un poc d'educació, no estarieu tot lo dia per aquest diari manipulant Nostra Història .. Nostra cultura Balear i intentant ficar sa vostra filissofia fatxepanca per enmig.\nMai conseguireu fer-mos sentir i encara manco partícips d'aquest invent. Politicament Molts intencionats i inventats Pastissos Catalans ..!!\nPANCATALANISME = Lladres i manipuladors de sa Nostra Història i cultura\nARRUUUIX de sa Nostra Terra ..BARCO..!!\nMeam, fatxes:.Si tinguéssiu dos dits de decència i un poc d'educació, no estarieu tot lo dia per aquest diari emprentant intentant ficar la vostra filissofia per enmig.\nAmb la vostra actitud, resumiu tot el que ha fet Espanya als Països Catalans.\nHo enteneu, mallorquons renegats, mitjos forasters acomplexats i foradters inadaptats, que venint aquí a molestar, l' únic que feis és demostrar que l'ultra-espanyolisme no és altra cosa que una invasió i una violació?\nEstà clar que Madó Coloma fa honor al seu nick, com que te el cap ben buit es creu fer mes gran a aquesta Escanya amb la seva activoitat contrastada per molts d'anys per la dita mallorquina. Es a dir "lo que guanyava amb es cul ho fotia amb sa poma" hi ha gent que està ben trabucada.El seu comentari doncs com a nes truc, vuit i nous i cartes que no lloguen. S'ha faci mirar Doña Colometa\nPer I que voleu?, fa mes de 4 anys\nAra resulta que pels invassors que amb una cara-fira impresipnant, dia serà dia venen a s sbaratarnels gòrums, només poden opinar els que estan al costat de l'unipmonisme, la extrema-dreta i les males maneres.\nM'agrada veure que la majoria d'espanyols que són artistes reconeguts, intel.lectuals, científics i gent de profit en general, es posin al costat de la legitimitat del procés sobiranista, quedant al costat dels que voldrien una Catalunya en flames i una massacre dels catalans, al flanc de la púrria ordinària, inculta i higiènica i moralment "espessa".


ENTREVISTES PÀDEL TERRITORIAL-GIRONA\nGirona té actualment 1.563 llicències federatives de pàdel, a més, 30 clubs esportius estan federats. Avui dins del cicle de pàdel territorial us presentem i conversem amb Eva Llonch, vocal a la demarcació de Girona de la Federació Catalana de Pàdel (FCP). Què suposa a nivell personal la responsabilitat de ser el vocal de pàdel…\nUn total de 153 persones es van aplegar en la ‘Diada del Pàdel de Girona’ aquest dissabte en una cita de rècord d’assistència i que va congregar a una gran representació del pàdel gironí a l’Hotel AC Palau de Bellavista. Durant la vetllada es van fer entrega dels trofeus de la Lliga Catalana i també…\nLA DIADA DEL PÀDEL DE GIRONA ARRIBA EL PRÒXIM 23 DE NOVEMBRE\n13.11.2019 La delegació gironina de la Federació Catalana de Pàdel celebra el dissabte 23 de novembre la ‘Diada del Pàdel de Girona’. La jornada estarà emmarcada dins del Màster que es jugarà a les instal·lacions del Pàdel Indoor Figueres, i el sopar que es realitzarà amb els representants dels clubs del territori gironí al restaurant…\nFINALITZA LA TEMPORADA DE SUPER GRAN SLAM DE MENORS\n11.11.2019 La temporada dels Super Gran Slam del Circuit de Menors ha finalitzat aquest cap de setmana amb la disputa de la darrera prova. El VII SGSlam disputat al Pàdel Indoor Figueres ha comptat amb la participació de 140 parelles que han gaudit del pàdel a terres gironines. La relació de sots-campions i campions del…


Examen MIR: 10 consells per mantenir la calma i la concentració – El blog del teu col·legi professional\n(JH) El més important és estar el més tranquil possible. Tots hem passat per aquí i no s’acaba el món. Tant si et va bé com si no. No seràs millor metge per treure millor puntuació a l’examen MIR.\nQuins elements són imprescindibles portar a l’examen MIR?\n(JH) Porta el teu DNI o passaport, bolígrafs, alguna cosa per menjar… És molt important portar un rellotge per marcar els temps.\nCom puc mantenir la concentració durant cinc hores seguides?\n(FC) Mantenir la concentració durant les cinc hores és relativament senzill. És a dir, tothom arriba al MIR molt conscient de la seva importància (en part degut a que han estat molts mesos fent una preparació intensa) i això genera un estrès que ajuda a mantenir la concentració de forma perllongada. És cert que la majoria no estem acostumats a fer exàmens tan llargs a la carrera, però molts fem o hem fet simulacres o MIRs antics que ens ajuden a practicar.\n(JH) Hi ha persones que s’ajuden amb begudes energètiques, tot i que tampoc és molt recomanable per no haver d’anar massa al lavabo. A la majoria, l’adrenalina i l’estrès ens mantenen prou desperts per aguantar l’examen!\nPrenc algun tipus de medicament per la concentració o pels nervis?\n(FC) Abans de l’examen no, ja que totes aquestes pastilles tenen efectes secundaris que poden provocar l’efecte contrari del que es vol assolir. Si una persona té dificultats per conciliar la son durant les nits prèvies, sí que pot provar algun tipus de medicació però amb antelació, ja que molts d’aquests fàrmacs poden tenir reaccions paradògiques que no es poden anticipar. Tot i així, crec que el millor és aconseguir dormir i concentrar-se sense utilitzar cap fàrmac.\n(JH) Sobretot no s’ha de fer res que no s’hagi provat abans als simulacres. No és moment d’inventar ni de sortir de les pautes que ja establertes. Fes exactament el que faries si estiguessis a l’acadèmia fent un de tants simulacres que ja has fet abans.\nMenjo abans de l’examen?\n(FC) Crec que no hi ha res pitjor que arribar a l’examen en dejú perquè fa pràcticament impossible estar concentrat les cinc hores. Per tant, al dinar sí que s’ha de menjar, però és molt recomanable fer un àpat una mica més lleuger de l’habitual. Durant l’examen, jo sempre portava galetes per picar.\nQuè faig durant el matí del dia de l’examen?\n(FC) El matí abans del MIR és molt estrany, ja que un no estudia, tot i que tenir el MIR aquell mateix dia perquè sap que serà perjudicial. Està simplement esperant a la tarda, sense poder fer res més, i buscant alguna cosa que l’ajudi a fer passar el temps més ràpidament. Desprès d’estar molts mesos estudiant pràcticament tot el dia, llevar-se aquell matí i no saber què fer és una sensació estranya. Jo vaig veure una pel·lícula que em van recomanar els meus pares.\nPractico esport per desconnectar?\n(FC) Durant tota la preparació és molt aconsellable fer algun tipus d’activitat física per poder desconnectar de l’estudi diari i arribar més cansat a la nit, sense tants nervis. Jo intentava fer activitat física al menys dos dies a la setmana. De fet, la nit abans del dia del MIR també en vaig fer per aquesta mateixa raó. M’ajudava una mica a descarregar tota la tensió del dia i desconnectar de tot el que havia estudiat.\nQuè puc fer per descansar els dies previs a l’examen?\n(FC) Els dies previs a l’examen no van ser els més difícils per a mi. Vaig estar més nerviós la setmana prèvia, ja que veia que cada cop s’acostava més, però encara em sentia sobrepassat per la quantitat d’informació que s’havia d’assolir en tant poc temps. En canvi, aquella mateixa setmana, crec que estava més tranquil perquè veia que ja estava pràcticament tot fet: havia estudiat el màxim que podia i ara només faltava fer l’examen. Saber que després del MIR tindria tres mesos de vacances també m’ajudava a estar més il·lusionat que nerviós.\nCom planifico l’examen?\n(FC) S’han de contestar totes les preguntes, i més ara que les opcions s’han reduït i la penalització per resposta equivocada no ha augmentat. De fet, s’ha comprovat que el benefici net que s’obté contestant totes les preguntes, fins i tot aquelles que generin dubtes entre les quatre opcions, és major que deixar-les en blanc. Un altre punt fonamental en el MIR és controlar bé el temps i acabar de fer tot l’examen en les cinc hores marcades. És molt important no començar a donar massa voltes a una mateixa pregunta, ja que es perd molt de temps. El més senzill quan es dubta en una pregunta és contestar, marcar-la d’alguna manera i tornar-hi només al final, un cop hem acabat de contestar la resta. Això ens evitarà deixar preguntes en blanc per falta de temps.\nJa he acabat l’examen! Què és el millor que puc fer?\n(JH) Moltíssimes coses! Anar a sopar, sortir de festa, dormir, descansar… És el moment de fer tot allò que no has pogut fer durant mesos. La sensació de temps lliure, de no tindre l’obligació de fer res és molt estranya al principi, però poc a poc t’hi vas acostumant.\nSi has de fer l’examen segur que també t’interessa: “Guia de supervivència al dia d’elecció de plaça MIR al Ministeri”\nPosted in Actualitat, MIREtiquetat Col·legi Oficial de Metges de Barcelona, concentració, dr. florian castet, dra. joana herrera, examen MIR, MIR, preparació MIR, secció metges mir i metges joves\n2 thoughts on “Examen MIR: 10 consells per mantenir la calma i la concentració”


escoles catalunya – Pàgina 3 – DEFC\nEl proper 26 de març es durà a terme la presentació oficial del DEFC\nCom a novetat d’aquesta edició, el proper dia 26 de març es durà a terme la presentació oficial del DEFC, que permetrà donar a conèixer als mitjans aquest esdeveniment de caràcter educatiu, esportiu i saludable, les tres bases sobre les quals recolza el Dia de l’Educació Física al Carrer.\nAmb aquest triple missatge, el COPLEFC també vol aprofitar per contextualitzar l’Educació Fïsica en la més moderna escola activa catalana del segle XXI.\nProperament es donaran a conèixer els participants i els continguts d’aquesta presentació.\nDe moment, ja són 17 comarques les que viuran el DEFC\nDes de l’Alt Empordà al Montsià ja són disset les comarques que disposen d’algun centre on es durà a terme un sessió d’Educació Física al Carrer.\nLa xifra de participants continua augmentant dia rere dia. Ara mateix, el comptador indica com a dada un total de 5.653 alumnes inscrits, pertanyents a 52 centres educatius.\nAquestes dades animen a superar un nou repte aquest 2019: que totes les 41 comarques catalanes tinguin protagonisme en el DEFC i omplin el mapa amb punts de festa educativa, de celebració social i de reivindicació de l’Educació Física com a eina de vida activa i saludable.


Qui és més perillós? El virus o els qui se suposa que l’h...\nQui és més perillós? El virus o els qui se suposa que l’han d’aturar?\nDoncs sí. Ja fa setmanes que en sentíem a parlar, del coronavirus. Al començament, no ho vam considerar una amenaça. Semblava un problema dels xinesos i prou. Més tard, quan el virus va començar a estendre’s per Itàlia i la resta d’Europa, encara continuàvem fent-ne broma, com si mai ens hagués de tocar a nosaltres. Ni tan sols quan ja vam tenir els primers casos a casa nostra vam ser conscients de com de gros era el problema a què ens estàvem enfrontant. Com a conseqüència de tot això, creiem que és prou evident que ja hem fet tard a l’hora de contenir l’expansió del coronavirus.\nAra bé, encara podem impedir que el nombre de contagis continuï augmentant. Com? Doncs quedant-nos a casa confinats, no sortir al carrer si no és estrictament necessari i evitar acostar-nos a altres persones. Aquestes són mesures d’autoaïllament que depenen exclusivament del grau de compromís i solidaritat de cada individu. Però, com sabem que no tothom s’ho pren seriosament, cal que els governs prenguin mesures per garantir-ne el compliment. Sembla, però, que fins ara no se n’han sortit gaire. Tots hem vist imatges del metro de Madrid, on hi ha el principal focus a Espanya, ple a vessar de gent anant a treballar. Que no sap el govern espanyol que el confinament d’uns no serveix de res si hi continua havent grans aglomeracions de gent cada dia? Sembla que els responsables de contenir el virus van tan perduts o més que nosaltres. I així ens hem de sentir segurs...?\nAquests dies de confinament estan tenint conseqüències nefastes per a moltes persones. Famílies amb éssers estimats malalts, persones que han perdut la feina, gent que, tot i no poder treballar, han de continuar pagant el lloguer del pis... I, mentre uns ho passen malament, la complicitat del govern espanyol permet a les empreses continuar obertes tot i no oferir béns de primera necessitat, obligant milers de persones a desplaçar-se cada dia. Nosaltres ho tenim clar. Per a nosaltres, la salut de les persones és més important que els bons resultats econòmics de les empreses. No obstant, sembla que el govern de l’estat espanyol no ho té igual de clar.\nTot i així, el confinament també està donant lloc a iniciatives magnífiques per tal de fer l’estada a casa molt més amena. Aquí a Castellar mateix en tenim un bon exemple: la iniciativa de l’Esplai Sargantana a Castellar, que proposa fer l’esplai a casa fent ús de les xarxes socials. Des de la CUP Castellar animem els col·lectius de la vila a seguir exemples com aquest per fer més suportable el confinament. Cuidem-nos entre totes i ens en sortirem.\nPer les dones que ja no hi són\nCap a l’erradicació total de la violència masclista\nSense ciència no hi ha futur


Posarà un ou de dos polpissos sa galina\n4 de noviembre de 2018, 12:22\nEstem ja a principis de novembre i l'any va a acabar. No m'he assabentat si en algun lloc de Mallorca o de les Balears s'ha pogut gaudir d'alguna versió de l'obra de Zorrilla, sinó de Zorrilla alguna de Jardiel Poncela o si s'han repartit en alguna biblioteca obres de Fernando Vizcaíno Casas i és que molt aviat no sabem si s'acosta una tragèdia, una comèdia o sainet en la nostra vida quotidiana.\nSembla que ja els partits polítics i sobretot els emergents i populistes, a més d'algun dels constitucionalistes desviats, han donat curs a les seves ànsies de govern i ens estan ja dia rere dia, venent-nos milongas i mostrant el seu tarannà més o meins amable enfront de les properes eleccions del 2019.\nEl tema no sé si és, com ja he dit, de sainet, comèdia o tragèdia, però evidentment no està gens clar a l'horitzó polític. i molt delicat en l'econòmic.\nEl envalentiment d'algunes autonomies i les tenalles d'altres, la desconfiança d'una gran part d'elles i els pactes gairebé antinatura del Govern, millor dit del seu president, no ens auguren precisament un futur per aplaudir, només ens queda en tot cas el sentit comú del poble pla i algunes vegades savi, si no es deixa enlluernar pels discursos extremistes de, diguem-així, la nova dreta, per no batejar-le d'extrema i de l'esquerra amb pell de xai capaçcapaç de fer veure el morat, no com a color de passió, sinó com el color de l'esperança, els uns i els altres més encara la nova dreta provocaran una gran dispesión de vot què a no dubtar ens portarà a nous pactes, pitjors si ve al cas, que els actuals que ens estan omplint de sotsobre en totes les matèries i han més la terra de cultiu perquè floreixin algun que altre partit regionalista i possiblement marginal que tinya més el difícil horitzó polític que s'aproxima.\nSi el Govern actual no és contundent en les seves accions polítiques i econòmiques en qüestions tan complicades com el repte independentista i el seu xantatge, la seva venuda al populisme balivariano en els pressupostos i les seves cessions a determinats grups de poder, més ens val que tanquem la llum i ens anem amb la música a una altra banda, ja que per desgràcia si al futur no ho arregla el ciutadà els polítcs d'ara, tots, el destrossaran més.\nLa solució qui la té? Teòricament el poble, el govern del poble pel poble, és a dir la democràcia, si aquest poble sap exercir-la bé, analitza el passat, jutja el present i intueixi les possibilitats del futur i si deixem aquest futur en les mans de nouvinguts, dels actuals polítics que simplement fan política per a viure i no viuen per a la política, tindrem el que ens mereixem i no quedarà més remei que fer el que abans he dit. Tancar portes i a una altra cosa, papallona\nJo no crec que avui en dia siguin capaços polítics i partits posar un ou amb dos polpissos.


La Universitat d'Alacant i l'Ajuntament col·laboraran en la regulació urbanística de l'ampliació del campus. Actualitat Universitària\nLa Universitat d'Alacant i l'Ajunta..banística de l'ampliació del campus\nLa Universitat d'Alacant i l'Ajuntament col·laboraran en la regulació urbanística de l'ampliació del campus\nAlacant, 17 de setembre de 2013\nLa Junta de Govern Local ha aprovat avui, inicialment, un conveni de col·laboració per a regular les relacions en matèria urbanística entre l'Ajuntament d'Alacant i la Universitat d'Alacant (UA), pel que fa a la zona d'ampliació del campus actual cap al terme municipal de la capital. El conveni, que haurà de ser aprovat definitivament en el pròxim ple, preveu la tramitació d'instruments d'ordenació, així com l'atorgament de les llicències d'edificació i activitats derivades de l'ampliació del campus.\nLa primera de les actuacions que es produiran en el marc d'aquest conveni és la modificació del Pla Especial de Reserva de Sòl Dotacional de la Universitat d'Alacant, un document urbanístic elaborat per la mateixa Universitat per a l’ampliació. L'objectiu principal d'aquesta modificació, que el consistori s'encarrega de tramitar administrativament, és adequar el planejament a la situació existent en l'actualitat, referida tant a les condicions urbanístiques com a les d'ordre econòmic.\nEntre les modificacions més destacables hi ha l'ampliació d'usos compatibles a la resta d'usos d'equipaments i l'aclariment de l'ús tecnològic o de recerca amb permissivitat industrial, com a embrió del futur Parc Científic.\nQuant a l'ordenació del viari i l'edificabilitat, es manté l'estructural general aprovada, encara que s’hi fan petites variacions amb l'objectiu d'adaptar la zona d'ampliació a la filosofia del campus actual amb edificis lleugers de poca altura, circulació perifèrica, zones per als vianants, reserves vegetals sostenibles i carril bici, entre altres.\nPer tractar-se d'una modificació de planejament, després de l'aprovació en la Junta de Govern Local, el procediment per a aprovar aquesta modificació requereix aprovació plenària abans de sotmetre-la a exposició pública. Després de la resolució de les al·legacions que s’hi pogueren presentar, passarà novament pel ple municipal per a l’aprovació provisional i la posterior remissió a la Conselleria d'Infraestructures, Territori i Medi Ambient per a l’aprovació definitiva.


Un de cada quatre accidents de trànsit amb víctimes del 2018 a Girona s'ha produït per una distracció - Diari de Girona\nUn de cada quatre accidents de trànsit amb víctimes del 2018 a Girona s'ha produït per una distracció\nFins a 45 persones van morir a les comarques gironines i en cinc dels casos no duien cinturó de seguretat o casc\neva batlle 22.01.2019 | 00:47\nUn de cada quatre accidents de trànsit amb víctimes del 2018 a Girona s'ha produït per una distracció Diari de Girona\nLes distraccions s'han convertit en el factor que ha desencadenat un de cada quatre accidents de trànsit en vies interurbanes amb morts o ferits durant el 2018 a la província. En 357 sinistres, aquestes ha estat una de les causes clau, cosa que representa el 25% dels accidents amb víctimes. A la demarcació van tenir lloc 1.230 accidents de trànsit amb víctimes el 2018.\nL'inspector dels Mossos d'Esquadra i cap de l'Àrea Regional de Trànsit (ART) a Girona, Joan Costa, destaca que molts dels sinistres es produeixen per l'ús del telèfon mòbil, sobretot per l'ús d'enviament de missatges mentre es condueix. L'any passat es van produir 40 accidents de trànsit mortals i en aquests hi van morir 45 persones. El 2017 la xifra va ser més baixa, amb 36 sinistres mortals i 42 morts. On va créixer més la mortalitat va ser en zona urbana, on en 10 accidents van perdre la vida 13 persones. La xifra de la sinistralitat a les carreteres (zona interurbana) va ser de 32 finats, el mateix nombre que el 2017.\nCosta va remarcar que en cinc dels sinistres mortals els morts no feien ús dels sistemes de seguretat passiva. Va posar d'exemple el cas d'un motorista que va perdre la vida a la C-31 a Mont-ras i que no duia el casc, mentre que en els altres quatre casos les víctimes mortals no duien el cinturó de seguretat.\nEl director general del Servei Català de Trànsit, Juli Gendrau, va recordar ahir a Girona que l'any passat es va començar amb xifres molt negres i que per aquest motiu es va engegar un pla de contenció que ara continuarà amb polítiques per reduir la sinistralitat que se centraran a frenar les distraccions. L'objectiu és que no s'utilitzi el mòbil al volant o la manipulació d'altres aparells, com ara els GPS.\nEn la mateixa compareixença també hi va ser present l'intendent dels Mossos de Trànsit, Vicenç Gasulla, que va posar especial èmfasi en el pla de contenció iniciat a principis d'any, quan es va detectar que hi havia un 72% més de sinistralitat a les carreteres. Després de finalitzar l'any, ha aconseguit contenir la sinistralitat fins a acabar amb l'11%.\nEl cap dels serveis territorials d'Interior, Albert Ballesta, va insistir que cal «conscienciació ciutadana» pel que fa a la mortalitat a les carreteres i va recordar que cal «posar més seny perquè es parla de vides humanes».\nEn el segon lloc de causes d'accidents hi ha les errades dels conductors (19%), amb 274 casos el 2018, pels 328 del 2017. Les infraccions d'una norma de circulació ocupen el tercer lloc amb el 16% , ja que passen de 249 a 229 fets. La tercera causa és la velocitat inadequada, amb 164 casos. L'acohol i les drogues estan darrere d'un 6% dels accidents, amb 89 casos.\nEl SCT ha obert el 2018 fins a 239.945 expedients sancionadors pels cinc factors que més incideixen en la sinistralitat. A Girona, els conductors enxampats per utilitzar el mòbil o altres sistemes de comunicació al volant han patit fins a 6.820 expedients sancionadors i també s'han iniciat fins a 894 expedients per distraccions. Els altres indicadors de violència viària s'han transformat amb expedients iniciats, com ara els per circular amb una velocitat no adequada (190.354); el consum d'alcohol i drogues, que han suposat 2.212 expedients sancionadors per al primer cas i 778 per al segon, i no fer ús dels sistemes de seguretat passiva (2.715 expedients).\nDe les 32 persones que van perdre la vida en vies interurbanes, 22 ho van fer a la xarxa viària de l'Alt Empordà i la Selva. Cal recordar que en un sol accident del mes de juliol a la C-63, al seu pas per Vidreres, van perdre la vida quatre joves. Per carreteres, cal dir que les vies que van concentrar més morts són l'N-II, la C-63 i l'autopista AP-7.\nSet motoristes finats\nDe les 32 persones mortes, 22 eren ocupants d'un turisme i set motoristes. El cap del SCT va posar especial èmfasi en el col·lectiu i la seva formació. L'inspector dels Mossos d'Esquadra, Joan Costa, va ressaltar que la tendència d'aquest tipus d'accidents de trànsit ha canviat durant els anys. Va explicar que anteriorment es ocorrien més els caps de setmana però que s'ha detectat que la moto s'utilitza en «l'ús quotidià» i, per tant, els sinistres viaris es localitzen al llarg de la setmana. Un altre aspecte dels set motoristes finats, és que cinc d'ells anaven amb una moto de cilindrada tipus escúter.


Mostrador d'atenció - CECOT\nL'Institut Industrial | Gremi Tèxtil va adquirir l'edifici el 1944 i va encarregar la reforma a l'arquitecte Josep Soteras Mauri qui, segons es desprèn de la memòria del projecte que va presentar, tenia com a objectiu respectar al màxim les possibilitats de l'antiga edificació. En conseqüència, es va respectar completament l'estructura de l'edifici i es van redecorar els espais interiors.\nA la sala central, la cúpula, es va matisar la llum per instal·lar-hi el museu Tèxtil Biosca respectant l'espai, mentre que els antics magatzems que encerclaven la sala es van reconvertir en oficines i sales de reunions. Al costat est es van situar les oficines per atendre el públic i l'any 1952 fou col·locat un taulell de 12 metres de llarg, de marbre de diferents colors. Aquest espai continua desenvolupant la funció d'atenció al públic de la Cecot i acull l'equip de persones del Departament d'Atenció al Soci/a.


M'agradaria trobar els carrers de Terrassa més nets i principalment la Rambla d'Egara que és el lloc on jo visc.Sobretot són les caques de gos el que s'hauria de sol.lucionar d'alguna manera que els amos dels gossos que no recollin els séus excrements ,els multessin.\nTots els gossos hurien de portar un "xip" identificatiu que serviria per poder multar a l'amo si no ha recullit la caca,i que pagués els costos d'analitzar l'excrement del seu gos.\nEstic d'acord amb aquesta proposta,ben similar a la de " Adėu caques de gos". Realment les caques ės un gran problema a terrassa. Ės vergonyös que la gent tingui gossos i no reculli les caques.\nPublicat per Eva el 27 Setembre 2016


Sentir a la pell que el dia s'allarga; et lleves amb una vitalitat que et fa saltar del llit d'un bot amb ganes de començar un nou dia replet de coses a fer. Et poses a punt i surts al carrer. El sol ja escalfa aquest matí que ets a punt de començar a assaborir. Somrius carrer avall, amb les mans a les butxaques, mentre el sol t'enlluerna i mig acluques els ulls.\nGaudeixes de la sensació de gaudir de les coses que fas. Somrius altra vegada quan tens aquella teva impressió, aquella que tant t'agrada i que mai no saps com descriure amb paraules; la que et fa sentir tan bé, i que t'agradaria que no acabés mai.\nAgafo aire, em capbusso en el blau. Quan surto a la superfície, apareix.\nPublicat per Unknown a 19:00 Cap comentari:\nJa és fosc a fora. I tinc ganes de primavera.\nHi dirigeixo la mirada i em trobo amb la mateixa imatge de cada vespre: color negre i alguns fanals encesos; la resta, han dit prou i s'han apagat per sempre. El vent es fa sentir amb força, com des de fa un parell de dies ben bé. La pluja posa el toc final a aquest paisatge hivernal.\nTranquil·la, sospeso l'hivern. Sempre dic que no m'agrada; massa fred, el dia massa curt, mans i llavis tallats, gorro, bufanda, guants... capes i més capes de roba que no aconsegueixen fer-me oblidar la sensació de fred als ossos. Sóc més d'estiu, jo; necessito el sol per fer la fotosíntesi.\nUn vent gèlid em glaça nas i galtes, les orelles ben a recer i ben calentetes sota el gorro, complement indispensable del meu hivern particular. Assaboreixo la fredor de les galtes i de la punta del nas. Em sento viva.\nRes no m'importa; ni les capes de roba, ni el vent glaçat. Mans a les butxaques, gorro i bufanda al coll. I camino amb pas decidit entre tant de vent, fred. Avui m'agrada l'hivern.\nPublicat per Unknown a 19:48 Cap comentari:


Organitza un nou curs de manipulador d'aliments, degut a l'elevada demanda de treballadors del sector hoteler\njuvenil amb altres notícies formació atur\nL'Oficina Jove també té previst organitzar tallers per a joves d'entre 12 i 18 anys.\nAprofitant el gran pes de la indústria alimentària al territori lleidatà, l’Oficina Jove de les Garrigues, a través de l‘Ajuntament de les Borges Blanques, ha organitzat un nou curs de manipulació d’aliments que permetrà obtenir el certificat per treballar en cuines i en empreses alimentàries. L’elevat índex d’alumnes que van participar en l’últim curs i que han estat contractats en empreses i negocis del sector hoteler, al voltant del 50%, fan que el consistori cregui convenient repetir aquest programa, que tindrà lloc el proper 15 de febrer. Aquesta nova proposta és la primera de la resta de cursos i tallers que tindran lloc al llarg de l’any amb l’objectiu d’incentivar la formació en diferents àmbits entre els joves de les Garrigues que es troben en situació d’atur.\nLa regidora d’Educació i Joventut, Maria Fusté, ha destacat “la gran tasca que porta a terme l’Oficina Jove, treballant colze a colze amb els tècnics de treball per a què els joves de la comarca puguin accedir al món laboral amb la formació que se’ls demana”. En aquest sentit la regidora ha explicat que els tècnics de treball recullen les diferents ofertes de feina que es publiquen i treballen amb l’Oficina Jove per organitzar cursos de formació específics que cobreixin aquesta demanda. Per aquest motiu, i degut a l’elevada demanda de cuiners i cambrers, l’Oficina Jove acollirà aquest nou curs de manipulació d’aliments, amb capacitat per a 15 persones, i de 3 hores de durada. La proposta de formació té un preu de 30 euros i les inscripcions estaran obertes fins el 12 de febrer.\nUna vegada finalitzi aquest curs l’Oficina Jove en preveu organitzar d’altres de relacionats amb les diferents ofertes laborals que publiquen les empreses del territori. Així, s’estan programant cursos de noves tecnologies, d’atenció al client i de monitor de lleure infantil i juvenil. D’altra banda també tindran lloc diferents tallers de cuina i d’esports, dirigits al públic d’entre 12 i 18 anys, amb l’objectiu de fomentar la participació dels joves en les activitats que tinguin lloc al municipi. Les sessions de formació es portaran a terme a l’Oficina Jove, situada al Casal Marino de les Borges.


Hi ha bruixes a la cuina: Melmelada de llimona - Christine Ferber\nUna de les coses més agradables d'això dels blocs és la de gent que arribes a "conèixer".\nHo poso entre cometes perquè jo, donades les meves circumstàncies, encara no he tingut la sort de conèixer a ningú personalment però, igualment, tots els companys blocaires que segueixo teniu/tenen certa influència sobre mi dels del mateix moment que heu/han aparegut al meu camí.\nJo no sóc massa de melmelades! Potser ve donat pel fet que tampoc sóc massa de pa amb mantega. Però si que m'agraden certes melmelades combinades amb iogurt o formatge per exemple.\nJa fa un temps que segueixo el bloc de l'Oriol - A tres quarts de quinze. Un bloc que no s'actualitza 3 cops cada setmana. El ritme d'actualització és més aviat 1 cop cada 3 mesos PERÒ quan això passa, prepareu-vos per quedar amb la boca oberta!!! I no ho dic per dir!\nl'Oriol, des del meu punt de vista, és un perfeccionista☺\nI podríem afegir-hi un detallista i un sibarita! Amant de les paraules, les utilitza amb mà esquerra! M'encanta llegir-lo! I les seves receptes... són estudiades i quan finalment les presenta, són exquisides en tots els sentits!\nVa ser precisament ell, qui em va recomanar mirar-me les melmelades de la Christine Ferber ja que si una cosa m'apassiona són els contrastos i les combinacions poc habituals. I com que a mi parlar-me de llibres és parlar-me de necessitats immediates, vaig aprofitar el Nadal per regalar-me un dels seus llibres "Le Larousse des Confitures"\nPer Setmana Santa els pares em van portar llimones de Catalunya i vaig tenir molt clar que havia arribat l'hora d'obrir el llibre i llustrar una mica el meu, més que rovellat, francès.\nHe estat molt fidel a la recepta de la Christine. La única excepció? Unes fulles de menta com a toc personal.\nPer fer la melmelada necessitem 3 dies però molt pocs minuts de feina. El resultat? Sensacional!! Una melmelada amb un sabor intens a llimona!! Ni massa dolça ni massa àcida, boníssima!!!\nPer 4 pots d'uns 350 grams.\n8-9 llimones de pell fina i sense tractar\n800 grams de sucre\nRentem bé les llimones amb abundant aigua freda.\nEscapcem les llimones i en llancem els caps.\nTallem la resta de la fruita a rodelles el més fines possibles.\nUn cop tenim les llimones ben tallades a juliana, en busquem les llavors i les apartem. NO les llanceu de moment.\nPosem les llimones ja lliures de llavors, dins un bol gros i les cobrim d'aigua freda.\nPosem totes les llavors dins una bosseta de te, una tros de gasa o un colador de te i les posem dins el bol amb l'aigua.\nTapem el bol amb un drap o amb film transparent i deixem les llimones sumergidas fins l'endemà.\nEscorrem la fruita tot recollint l'aigua dins un cassó.\nLlencem les llavors.\nL'aigua de la maceració la posarem al foc i l'escalfarem just fins al punt d'ebullició.\nTornem a posar l'aigua calenta dins el bol, hi afegim les llimones i les tornem a deixar submergides un dia més.\nPrepararem els pots: penseu que els hem d'esterilizar! I posarem un plat petit de cafè al congelador.\nEscorrem les llimones i aquesta vegada NO guardem l'aigua de la maceració.\nPosem les llimones escorregudes dins una olla, omplim l'olla d'aigua freda i les portem a ebullició. Les deixem bullir 10 minuts.\nPassat aquest temps, les escorrem i les reservem.\nEn un altra cassó hi posem el sucre i 250 grams d'aigua.\nEscalfem l'aigua perquè el sucre es dissolgui.\nUn cop el sucre s'ha dissolt, hi afegim les llimones i la menta que havíem reservat i deixem que arrenquin el bull.\nLes llimones les deixem coure 5 minuts a foc viu.\nPassat aquest temps baixem el foc i deixem que les llimones es coguin durant uns 10 minuts més. Si ho preferiu, ara és el moment de triturar un xic la melmelada!\nUs adonareu que la melmelada ja està llesta perquè les llimones s'enfonsen al xarop, que ja ha agafat cos i espesseeix.\nArribats a aquest moment, ja tenim la melmelada preparada. Assegureu-vos que té la consistència desitjada tot fent la prova del plat: agafeu el plat que hem posat al congelador al començar i hi deixeu caure unes gotes de melmelada. Si la melmelada aguanta la forma, el punt de cocció és perfecte! Si s'escampa... deixeu que la melmelada cogui un parell de minuts més.\nFinalment ompliu els pots, els tapeu, els poseu de cap per avall i poc a poc hauríeu de sentir com es fa el buit (fan el mateix "plop" que quan obrim un pot de conserva.\nSi no sentiu aquest soroll, podeu optar per posar els pots dins una olla amb aigua que els cobreixi fins la meitat i els deixeu al bany maria durant uns 30 minuts. D'aquesta manera no caldrà que patiu i us assegureu que la melmelada us aguanti bé, al rebost, fins ben bé 1 any!!\nPerò dubto que us duri durant tant de temps☺ Jo n'afegeixo cada dia una bona cullerada al iogurt natural i en Reto n'unta el pa amb mantega... ja gairebé no ens en queda!!\nN'haurem de tornar a fer ben aviat! ♥\nLabels: de llimona, De rebost, Melmelades i conserves\nRosa Maria 2/5/16 09:38\nM'agrada molt la recepta perquè jo tampoc sóc de melmelades però quan tinc moltes llimones, no sé què fer-ne i llavors faig el Lemoncurd que és molt bo però no és melmelada. La faré segur i jo també et considero amiga com si ja ens coneixessim una mica\nMarta Padenous 2/5/16 10:00\nDolors jo si que en faig de melmelades, i en menjo poca, però m'agrada (i més amb iogurt que amb torrades i mantega!) El.laboració llarga, però com que tinc llimones provaré de fer-la! Vaig fer una de taronja en 3 dies i el resultat no va ser l'esperat, ho intentaré amb la llimona! Ptnts\nOriol 2/5/16 14:01\nDolors, que bé que hagis començat a provar les receptes de melmelades de la Christine Ferber. Si en proves alguna altra, veuràs que totes són excepcionals. Molt sovint deixa la fruita tallada a trossets, sense triturar, i per mi això les fa especialment adequades per menjar amb iogurt o salsejar algunes postres.\nDe llimona aquest any n'he fet una, però no recordo d'on vaig treure la recepta. (És l'edat! I el mal costum de no apuntar-m'ho tot mentre ho faig!) A mi m'encanta, però té un toc àcid i alhora amarg que segur que no agrada a tothom. Alguna hora provo aquesta!\nI a veure quan actualitzo el blog amb alguna recepta més, que he fet la tira de coses, però no trobo el moment d'asseure'm davant de l'ordinador. I ara, menys, que m'ha petat i estic sense des de fa unes setmanes... :(\nBruixes a la cuina 10/5/16 06:37\nOriol! Gràcies a tu pel consell 😊 No paro de fullejar el llibre i ja tinc un parell de receptes mig programades. Ara, aquesta melmelada la tornaré a fer ben aviat: és boníssima! I a mi també m'agrada que no trituri les fruites 😉\nI sí!! Sí, sí!! Publica alguna coseta més que ja en tinc ganes! Però sense atabalar-te que això s'ha de fer quan ve de gust! I quan tenim l'ordinador en condicions, és clar! 😂😂\nLa Cuina de l'Olga 2/5/16 22:42\nQuina manera de preparar la melmelada de llimona! Sorprenent per mi!\nJo faig melmelades, però de fruita dolça. Hauré d'animar-me a fer la de llimona!\nTeresa 3/5/16 08:40\nJo tampoc n'he fet mai de llimona... l'he de provar! bona setmana!\nEva 3/5/16 09:16\nSens dubte estic d'acord amb tu sobre el que dius del blog de l'Oriol, em quedo sempre amb la boca ben oberta! aquesta mermelada espectacular, valen la pena els 3 dies (amb poca feina) invertits, un petonàs!\nMiquel 3/5/16 09:51\nNunca la he probado y esta manera de hacerla tampoco la habia visto, desde luego tendré que ponerle remedio algun dia.\ntrifasic de baileys 3/5/16 10:29\nualaa!!! amb el que m'agrada la llimona i això no ho he provat mai!! apuntat! petons\nPalmira POM 4/5/16 16:59\nÉs la reina de les melmelades! He tingut la sort de catar les seves melmelades de la seva mini fàbrica i són fantàstiques!\nOstres, la de llimona mai m'havia cridat l'atenció però ara haurem d'esperar les llimones fresques a la tardor per fer-la!\nesborrar 5/5/16 15:46\nM'encanta! la melmelada i les fotos... Aquesta recepta (o una que s'hi assembla molt) me l'havien comentada fa uns dies i m'han dit que queda boníssima. A veure si m'animo a fer-la aviat!\nMònica Tarradellas 8/5/16 20:13\nAquesta melmelada té un procés d'elaboració que pren el seu temps, però estic segura que el resultat paga la pena...de llimona no n'he fet mai...ja estic tardant! Petonarros!\nlluis 2/12/17 22:46\nBruixes a la cuina 22/10/18 09:46\nUnknown 23/9/18 14:00\nJo le fet i és molt bona, tothom que la provat li encanta i quedan molt sorpressos.\nMoltes gràcies pel comentari!!!! :D M'agrada saber que les receptes es fan, surten bé i agraden! MIL mercès!\nUnknown 20/3/19 20:27\nTota la rao la mes bona\nBruixes a la cuina 30/5/19 09:38\nMoltissimes gràcies per fer les meves receptes i venir a dir-m'ho Joan! :D\nGlòria 22/5/19 11:30\nBoníssima. Aquest any ja l' he fet dues vegades amb llimones ben diferents. Ha sortit diferent l' una de l' altre però moooolt bones. Només un dubte: la segona vegada hi vaig afegir moltes més fulles de menta gairebé al final de la cocció donç,a la primera no es notava gens el seu sabor.\nAra sembla que tampoc. He estirilitzat els pots. Creieu que amb el repòs s' apreciará el sabor a menta?\nPrimerament, gràcies per fer les meves receptes!! :D I per passejar-te pel blog!!\nEl tema de la menta és realment més una cosa del tipus de menta que facis servir (a mi, la de fulla grossa i peluda em funciona millor que la de fulla petita i verd intens) que no pas de la quantitat. De la mateixa manera, quan fas una infusió de menta fresca, és certament decepcionant comparada amb les infusions de menta seca. Prova a barrejar-les la propera vegada: unes quantes fulles fresques pel punt visual i una cullereta de fulles seques (tu mateixa. Dependrà de la quantitat de melmelada que preparis) De tota manera, el toc de menta és més aviat súbtil. Si vols que realment es noti, pots afegir-hi un parell de gotes d'extracte de menta al final de la cocció.\nNúria 3/12/19 14:27\nHola, estic fent la melmelada però tinc un dubte: l'aigua de la segona bullida es llença o el xarop s'afegeix a l'olla amb l'aigua i la llimona?\nBruixes a la cuina 16/10/20 15:01\nLa resposta t'arriba tardíssim i em sap molt greu! El teu ja és el missatge 25 que contesto avui perquè acabo de rebre la notificació però que va ser escrit fa ja un munt de mesos... perdona!\nPerò tens raó! No queda gens clar! L'aigua de bullir les llimones el dia 3 es llença! Només s'afegeixen les llimones i la menta al xarop. Ara mateix ho afegiré a la recepta.\nMoltíssimes gràcies per llegir-me!\nsolebarris@gmail.com 26/1/21 20:21\nHola! Vaig fer una vegada melmelada de llimona i ja em va sortir bé, però vaig tenir molta feina i aquesta teva sembla més raonable. Només que a mi el sucre blanc el trobo excessiu, creus que fer un mix amb sucre panela, sucre blanc i esteva podria ser efectiva? Moltes gràcies.


Biblioteca Marta Mata de l'escola Orlandai: La noia drac 1. L'herència de Thuban, de Licia Troisi\nLa Júlia, de Marsupilami (a sis dies de ser la classe de sisè) m'ha escrit un correu recomanant aquest llibre. Amb el seu permís, transcric el seu comentari:\nAquest estiu m’he llegit, entre d’altres, un llibre que es diu "La Noia Drac". Jo us el recomano perquè és un llibre d’aventures i màgies que explica que tothom, encara que no ho sembli, té alguna por.\nLa Sofia és una noia corrent d’uns tretze anys que viu en un orfenat on tothom la tracta malament. Un dia l'adopta un professor una mica estrany i acaba descobrint que es l’hereva d’en Thuban, un drac amb poders màgics.\nM’ha agradat perquè t’enganxes de seguida a la història, el personatge de la noia m’ha caigut molt bé i tracta el tema de com superar les pors i les coses que ens costen més de fer. També parla de l’amistat i lo important que és tenir bons amics que fan les coses pels altres.\nL'herència de Thuban, és el primer dels llibres de la noia drac. El segon es diu L'arbre d'Idhunn i el tercer, que acaba de sortir, El rellotge de sorra. Aquesta saga de Licia Troisi, una autora italiana de literatura juvenil molt prolífica, porta el nom de L'illa del temps. L'hem conegut el 2012 en llengua catalana gràcies a Estrella Polar.\nGràcies, Júlia, per la teva col·laboració.


Notícia: Blanes acull dijous i divendres sengles jornades de Donació de Sang a la Casa del Poble\nBlanes acull dijous i divendres sengles jornades de Donació de Sang a la Casa del Poble\nNoticia publicada a la web el 09/23/2020 08:01:01 PM\nS’ha tornat a habilitar aquest espai alternatiu mentre no és possible fer-ho al seu lloc habitual, la Biblioteca Comarcal, a causa de les mesures de seguretat de la COVID-19\nDesprés dels mesos d’estiu, el Banc de Sang i la Germandat de Donadors de Sang de Girona, comptant amb la col·laboració de l’Ajuntament de Blanes, han organitzat una nova Campanya de Donació aquest mes de setembre. En aquesta ocasió, a diferència de les jornades extraordinàries que van tenir lloc durant els mesos d’estiu, l’activitat ja està inclosa dins l’agenda habitual que s’organitza cada any, cada tres mesos, a Blanes.\nDonació de Sang 18 Juny 2020\nLa Jornada Ordinària de Donació de Sang d’aquest mes de setembre s’ha programat tenint en compte les estrictes mesures de seguretat sanitàries que marquen la prevenció de la propagació de la COVID-19. Per aquest motiu, tal com ja es va haver de fer el passat mes de juny, la Biblioteca Comarcal de Blanes no acollirà les dues jornades com sol ser habitual.\nDijous i Divendres 24 i 25 de Setembre Donació de Sang a la Casa del Poble\nIgual que ja es va fer a les jornades de donació de sang del passat mes de juny, les que tindran lloc aquesta setmana s’allotjaran a la Casa del Poble, que ha cedit la utilització de l’edifici del Passeig de Dintre per contribuir a la campanya. Amb aquesta cessió, Blanes s’ha sumat als municipis que han ofert els seus espais per garantir que es puguin continuar fent donacions de sang arreu de Catalunya, especialment necessàries aquests dies dins el context de la pandèmia.\nLa donació d’aquest setembre tindrà lloc durant dos dies: aquest proper dijous 24 de setembre i l’endemà divendres dia 25. La primera jornada de dijous es farà a partir de les 4 de la tarda i fins les 8 del vespre, i la segona de divendres durant tot el dia: des de les 10 del matí fins les 2 del migdia i des de les 4 de la tarda fins les 8 del vespre.\nPer poder participar en les donacions –tant les que s’estan fent a Blanes com en d’altres municipis- cal reservar hora, fer una cita prèvia telemàticament a través de l’enllaç www.donarsang.gencat.cat La donació de sang és aquests dies una de les activitats imprescindibles que pot fer la ciutadania per afavorir el funcionament del sistema sanitari i l’atenció als pacients dels hospitals.\nAra, l’habitual necessitat de cobrir 1.000 donacions de sang diàries a tot Catalunya pot ser fins i tot superior a causa de l’alta activitat transfusional. El Banc de Sang, organisme del Departament de Salut de la Generalitat de Catalunya, segueix les mesures de prevenció i les està aplicant a totes les campanyes de recapta de sang. Els donants disposaran d’un gel esterilitzant en arribar a l’espai, hauran de guardar una distància mínima d’un metre amb la resta de persones i tindran un bolígraf d’un sol ús per emplenar el qüestionari, entre d’altres.\nTanmateix, abans, durant i després de cada jornada s’hi estarà fent una neteja i desinfecció de les zones comunes a càrrec d’una empresa especialitzada. Cal recordar, a més a més, que el coronavirus CVID-19 no es pot transmetre per la sang, sinó per via respiratòria, i per aquest motiu el procés de donació i transfusió disposa de la seguretat habitual.


L’Institut d’Investigació Biomèdica es trasllada al parc hospitalari de Salt – Lo Campus diari\nL’Institut d’Investigació Biomèdica es trasllada al parc hospitalari de Salt\nL’Institut d’Investigació Biomèdica de Girona (IDIBGI) es trasllada al parc hospitalari Martí i Julià de Salt (Gironès). Actualment, les instal·lacions de l’institut estan dividides entre diferents equipaments com l’hospital Josep Trueta o el Parc Científic i Tecnològic de la Universitat de Girona. A partir del 2015 tindran la nova seu central a l’edifici de l’antic manicomi de Salt.\nL’objectiu és aglutinar la majoria dels equips d’investigadors en un sol espai. L’IDIBGI té una plantilla de 75 professionals i agrupa uns 250 investigadors. Les obres de rehabilitació de l’edifici costaran 1,8 MEUR i la nova seu tindrà capacitat per a uns 50 equips de laboratori, el Biobanc i un estabulari.\nL’Institut de Recerca Biomèdica de Girona disposarà d’un nou edifici a Salt\nL’Institut de Recerca Biomèdica de Girona (IDIBGI) tindrà un nou edifici dins del Parc Hospitalari Martí i Julià de Salt, ja que abans d’aquest estiu començarà la reforma de l’espai Mancomunitat 2, que es preveu utilitzar a partir de l’any 2015.\nEl director del IDIBGI, Albert Barberà, ha avançat que aquestes obres de remodelació –amb un pressupost d’1,8 milions d’euros– duraran un any i consistiran en el desenvolupament de la primera fase del projecte, que inclou la reforma de la planta baixa i del primer pis.\nAquests dos espais, que sumen un total de 1.700 metres quadrats, disposaran de laboratoris i sales de microscòpia, cultiu i congelació, a més de magatzems, cambres fredes i despatxos, amb l’objectiu d’albergar la plantilla de 75 persones de l’IDIBGI i més de 200 investigadors.\nBarberà ha destacat que el nou edifici incorporarà el primer estabulari de la província de Girona, un laboratori per a animals petits –com rates i ratolins– que es construirà per facilitar les investigacions bàsiques i clíniques de l’IDIBGI.\nEl director de l’Institut Biomèdic ha posat de relleu la ubicació del futur espai al Parc Hospitalari Martí i Julià de Salt, perquè els pacients també formen part dels projectes d’investigació i “és fonamental estar a prop” de les mostres.\nAquesta primera fase de remodelació estarà cofinançada a través del Fons Europeu de Desenvolupament Regional (FEDER), mentre que es preveu una segona fase, per rehabilitar el segon pis, que consistirà en l’ampliació dels espais de treball dels investigadors.\nL’IDIBGI s’ubica actualment entre l’Hospital Universitari Josep Trueta de Girona i el Parc Científic i Tecnològic de la Universitat de Girona (UdG), tot i que la major part de l’equip es traslladarà al nou edifici de Salt per desenvolupar les investigacions biomèdiques.♦\nLa Universitat de València inaugura la Biennal Martínez Guerricabeitia a La Nau coincidint amb el 25...


Les Barraques tiraran endavant amb un pressupost més reduït\nLa Coordinadora confirma la festa tot i que el conveni encara no està firmat\nActualitzada 14/06/2016 a les 23:22\nLa regidora de Cultura, Montserrat Caelles, va confirmar que «tindrem Diables i tindrem Barraques» i va exposar que s’està tramitant el conveni amb la Coordinadora de Barraques per ultimar tots els detalls per a les festes. En aquest sentit, un membre de la junta de la coordinadora, Adrià Aragonès, va confirmar que al final sí que es faran les Barraques però que s’està tramitant un conveni que «vam demanar al febrer».\nQuan falten vuit dies perquè comenci el certamen, l’Ajuntament encara ha de firmar el document on s’estipula que la quantitat de diners extra que oferiran és de 2.000 euros, segons explicava el president de la Coordinadora de Barraques, Adrià Llorach, que afegia que han hagut de dur a terme «mesures internes per salvar aquest any» i «el pròxim any ja veurem». En aquest sentit, Aragonès destacava que tot i que el consistori aportarà més diners que l’any passat, no hi haurà «no es cobriran les despeses».\nPer a l’edició del 2017, Caelles exposava que «caldrà dotar-les d’extres perquè Reus serà la Capital de la Cultura Catalana i hi haurà d’haver una qualitat més alta». Aquest fet també es va notificar a l’entitat organitzadora de les festes, que espera que es compleixi.\nLa incertesa per si es farien o no les Barraques afectava, primerament, a la coordinadora, però les entitats participants, que aquest any seran només 16, també estaven pendents de com acabarien les reunions entre la coordinadora i l’Ajuntament. En aquest sentit, Adrià Aragonès va confirmar que «en tot moment anàvem informant les entitats».\nNovetats de la Festa Major\nAhir es van anunciar tres concerts que no estaven al programa original dels actes previs de la Festa Major de Sant Pere.\nEls primers de tots serà un grup musical de caràcter infantil. A dos quarts d’una del migdia d’aquest diumenge hi haurà a la plaça del Mercadal el concert del Club Super 3, on els infants podran gaudir de les cançons més populars del programa televisiu.\nAl mateix dia, també a la plaça de l’Ajuntament, la banda musical Oques Grasses, s’encarregarà de continuar la festa a partir de les deu de la nit. Durant el concert, el grup presentarà el seu darrer treball, YouPoni.\nPer últim, el dissabte 25 de juny es podrà gaudir, aquest cop a la plaça de la Libertat, del ball de gala amb l’Orquestra Internacional Maravella, a partir de les set de la tarda i altre cop a dos quarts d’onze de la nit.\nPerò, sens dubte, un dels actes més esperats d’aquesta Festa Major serà la presentació oficial de l’Àliga petita de Reus, que es podrà veure el mateix dissabte 25 de juny a les onze del matí a la plaça del Mercadal.


El Blog de la Josefina: “Els veïns i bars de la Barceloneta fan més soroll que els turistes,..i el pitjor són els borratxos del barri..Cal que l’Ajuntament deixi de fer el sord davant les queixes veïnals i “fer complir les ordenances municipals de manera estricta”.\n“Els veïns i bars de la Barceloneta fan més soroll que els turistes,..i el pitjor són els borratxos del barri..Cal que l’Ajuntament deixi de fer el sord davant les queixes veïnals i “fer complir les ordenances municipals de manera estricta”.\nFa quatre anys que Fernando Codina Camallonga viu en un pis del carrer Balboa, al barri de la Barceloneta. Des d’aleshores es queixa que el soroll no el deixa dormir, i apunta els bars com a principals responsables dels seus maldecaps. “Els veïns i bars de la Barceloneta fan més soroll que els turistes, que no causen ni el 20% del soroll. Jo visc al carrer amb més bars de la Barceloneta, i el pitjor són els borratxos del barri”, es lamenta. Només a l’encreuament entre el carrer Balboa i el de Carbonell hi ha quatre bars o restaurants, un a cada cantonada, i tres tenen barres al carrer.\nDurant molts mesos va presentar queixes a l’Oficina d’Atenció al Ciutadà de Ciutat Vella. Fa un any, amb l’assessorament del grup d’Advocats Especialistes en Contaminació Acústica (AECA), va interposar un recurs ordinari contenciós administratiu en contra de l’Ajuntament de Barcelona, després que el consistori ignorés la seva petició de declarar part del barri de la Barceloneta zona acústica de règim especial (ZARE). El recurs ha estat immobilitzat tot un any als jutjats, a l’espera que a Codina se li designés un advocat d’ofici. Fa uns dies finalment li va ser concedit, i ara el litigi torna a estar actiu.\nCodina va afegir al recurs 2.311 firmes de veïns farts dels nivells de soroll al barri. A les queixes que reiteradament va presentar a l’Oficina d’Atenció al Ciutadà, abans de denunciar l’Ajuntament als jutjats, Codina lamentava que el comerç tradicional del barri s’havia vist substituït per un tipus d’activitats -les d’oci musical i restauració- orientades tant a la demanda d’oci de la ciutadania com als turistes, “però en tots dos casos sota un concepte d’oci nocturn totalment desfigurat i desproporcionat, fins a un extrem que el fa incompatible amb la convivència veïnal”.\nCants, crits i baralles\nLes dades de l’Ajuntament de Barcelona evidencien que Codina no està sol en la seva particular batalla. La Guàrdia Urbana va rebre al llarg del 2015 -últimes dades disponibles- un total de 4.205 denúncies per sorolls a la ciutat, i gairebé la meitat -1.992 denúncies- són per molèsties ocasionades pel públic que surt d’establiments, el soroll en zones de concurrència pública o dins del transport públic, amb “cants, baralles o qualsevol acte molest”.\nSegons Lluís Gallardo, advocat d’AECA i membre de l’Associació Catalana contra la Contaminació Acústica (ACCCA), fins fa uns parell d’anys, tres de cada quatre reclamacions a l’associació eren per disputes entre veïns, com ara sorolls d’animals domèstics o electrodomèstics. Els últims anys, segons diu Gallardo, els problemes amb bars, restaurants i locals d’oci ja s’equiparen a les disputes domèstiques. Els pròxims anys, diu, veurem també un augment de problemàtiques “abans inexistents” relacionades amb locals de fitness 24 hores, “que pertorben el descans dels veïns a qualsevol hora del dia i la nit”.\nDe moment, però, l’oci nocturn segueix sent el principal problema acústic per als veïns, amb especial incidència en barris com Ciutat Vella, com reconeix el mateix Ajuntament. És per això que dins del nou pla especial d’establiments de concurrència pública, el consistori ha encarregat per a aquest districte un estudi a l’Agència de Salut Pública que permeti avaluar quin és l’impacte que tenen les molèsties generades pel soroll en la salut de les persones.\nPer a Codina, l’únic que posaria remei als seus maldecaps seria que l’Ajuntament deixés de fer el sord davant les queixes veïnals i “fes complir les ordenances municipals de manera estricta”.


Archivo de 17/09/2011\nJudici contra dues persones per participar en una acció en solidaritat amb el Franki de Terrassa\nnotícia de: llibertat.cat http://www.llibertat.cat/content/view/13830/1/\nAquest proper dimarts 20 de setembre està previst celebrar el judici contra en Juanma Rojas, veí de La Garriga i l’Oriol Sagrera, veí de Vic, per un fets ocorreguts el mes de maig de l’any 2008.\nEls dos joves van romandre dos dies en una de les grues de la Sagrada Família amb la intenció de fer visible la desmesurada acció judicial que s’havia dut a terme contra en Francesc Argemí, veí de Terrassa, el mes d’abril del mateix any. Per aquests fets, el fiscal demana als dos joves divuit mesos de presó per alteració de l’ordre públic i el pagament de 5.000 € en concepte de pèrdues per no poder fer funcionar la grua on es trobaven els joves durant dos dies. Tot i que la Junta de la Sagrada Família va retirar l’acusació al considerar que l’acció no havia tingut conseqüències negatives per al temple el procés judicial continúa per la demanda interposada pels Mossos d’Esquadra.\nEn Francesc Argemí, més conegut com a Franki de Terrassa, va ser condemnat a dos anys i set mesos de presó per despenjar una bandera espanyola durant un cercavila que és celebrà en motiu de la festa major de la seva ciutat l’any 2002. Contra tota lògica i davant l’estupefacció de moltes persones l’any 2008 es va fer efectiva la sentència en contra del jove egarenc i va entrar primer a la presó Model de Barcelona i al cap d’uns dies va ser internat a Can Brians.\nEl ressó mediàtic d’aquesta qüestió va ser mínim i amb la voluntat de fer visible aquest problema i buscant el suport social necessari per treure en Franki de la presó, en Juanma i l’Oriol van optar per una protesta pacífica però ben visible al centre de la ciutat de Barcelona. Després de despenjar una gran pancarta on es podia llegir “Llibertat Franki” i d’aconseguir l’audiència mediàtica necessària (Catalunya ràdio, els matins de TV3…) per fer escoltar la seva demanada van baixar pel seu propi peu de la grua sense causar incidents de cap mena.Les accions demanant l’alliberament d’en Franki van ser múltiples arreu del país i el juny del mateix any se li concedia el tercer grau peniteneciari, que li permet sortir de dia però que l’obliga a tornar a dormir a Can Brians.\nManifest de kan Krisi\nPER QUÈ SÓC OKUPA?\nPer què estic en contra de l’especulació i el mercat immobiliari, que infla els preus dels habitatges fent-los inaccessibles per una gran part de la població.\nPer què m’indigna la complicitat dels ajuntaments i altres institucions que ho permeten i s’en beneficien.\nPer què em nego a pagar un lloguer abusiu, demanar un crèdit o hipotecar 30 anys de la meva vida, no vull omplir les butxaques dels 4 gats que dirigeixen el món.\nPer què crec que una altra forma de vida es possible, menys materialista i més austera i humana, on hi tingui cabuda l’autogestió i la vida en comunitat que afavoreix el creixement personal.\nPer què una vivenda digna es un dret constitucional, i digne no és un pis de 30m2 a pagar en 25 anys…\nPer què estic farta de ser espectadora passiva del deteriorament dels barris i de la construcció masiva.\nPer què es la manera de ser coherent amb els meus pensaments i idees.\nPer què crec fermament en el que faig i estic convençuda que podem canviar les coses.\nPer què es la forma d’obrir una escletxa d’esperança en el mur del capitalisme i l’especulació.\nPER QUÈ MAI DESALLOTJARAN LES NOSTRES IDEES.\nCONCENTRACIÓ,21 DE SEPTEMBRE A LES 9.30H DAVANT ELS JUTJATS DE TERRASSA, PER UNA VIVENDA DIGNA.


Com identificar au rapinyaire | Falconeria\nCom identificar a una au rapinyaire\nPer això en falconeria s’utilitzen exclusivament animals criats en captivitat. Un dels requisits legals és que ocell està correctament identificat amb una anella tancada o amb un microxip.\nEn aquesta pàgina trobaràs una guia complerta sobre com identificar au rapinyaire.\nCom identificar ocell amb anella tancada\nHo explicaré amb un exemple de falcons pelegrins. Amb altres espècies el procediment és semblant.\nUna au rapinyaire ha d’espavilar com abans millor, aprendre a volar i marxar del niu. Durant els primers dies de la seva vida creix d’una manera impressionant.\nTenim només 2 dies en la vida d’un falcó pelegrí quan li podem posar l’anella tancada a la cama\nDies 0 – 11 el peu és molt petit i l’anella no s’aguanta a la cama.\nDia 12 i 13 l’anella passa perfectament i la mida del peu no permet que cau.\nA partir del dia 14 el peu és tan gran que no permet ni posar ni treure l’anella.\nA partir d’aquest dia el falcó està marcat per a tota la vida amb l’anella.\nCompres una au rapinyaire\nOcell porta anella.\nPasseges amb au rapinyaire\nOcell porta anella\nCedeixes au rapinyaire\nTens una au rapinyaire dissecada\nD’aquesta manera està molt ben controlat el comerç i el naixement d’aus rapinyaires en captivitat, i avui en dia és gairebé impossible robar animals de la naturalesa.\nPots rebre inspeccions de l’administració que poden:\nExigir que els ensenyis l’ocell i la seva documentació en qualsevol moment.\nVerificar si l’ocell porta l’anella tancada de la mida adequada.\nComprovar que el codi de l’anella correspongui al número que consta al seu CITES.\nDemanar una prova d’ADN per verificar que es tracta d’un ocell criat legalment en captivitat.\nSi a casa teniu una au rapinyaire dissecada, herència dels vostres avis per exemple, que no porta anella tancada i certificat Cites, tingueu en compte que va en contra de la llei i us pot caure una multa i problemes legals.\nCom ha de ser l’anella?\nNo hi ha cap normativa. Les recomanacions:\nÉs molt important que l’anella tingui el diàmetre més petit possible.\nPer la seguretat de l’ocell. Si l’anella és molt gran, l’ocell es podria enganxar amb una xarxa o amb les branques d’un arbre. Aquest tipus d’accidents habitualment tenen conseqüències molt greus i poden causar fins i tot la mort de l’animal.\nPer no poder canviar l’anella d’un ocell a un altre. Òbviament, per tal que el sistema de marcatge amb l’anella funcioni correctament, l’anella no s’ha de poder treure i posar quan nosaltres ho vulguem. Aquesta part l’han de controlar els agents de la inspecció de la fauna.\nHabitualment s’utilitza alumini, perquè és un material lleuger i durador que es pot gravar fàcilment, i la gravació (codi de lletres i números) es manté visible durant molts anys.\nVols adquirir una au rapinyaire i el propietari et diu que li havia de tallar l’anella i posar-li un microxip perquè «l’animal tenia al·lèrgia a l’alumini»? VES AMB COMPTE!\nTallar l’anella tancada i substituir-la per un microxip és un acte delicat de cara a la llei. Ho ha de supervisar una persona oficial: un veterinari, els agents rurals o el representant de CITES, per exemple. El supervisor ha de firmar un document que justifiqui que era necessari i que legalment tot és correcte. Aquest document s’afegeix a la documentació de l’ocell.\nAmplada de l’anella\nSegons la meva experiència recomano les anelles fines.\nA la pota d’un ocell també es posa el git (una tira de cuir que es fixa a les cames per poder lligar l’ocell). Si l’anella és molt àmplia no hi haurà prou espai a la pota per les dues coses i l’anella podria fer mal a l’animal.\nHabitualment s’utilitza un codi aleatori.\nHi ha criadors que graven el nom del seu centre a l’anella (a vegades fins i tot hi posen el número de telèfon o la direcció de correu electrònic), a part de la combinació única de números.\nPer donar visibilitat al seu centre de cría. 😉\nSi un ocell s’escapa i algú el troba, d’aquesta manera és més fàcil que torni amb el seu propietari el més aviat possible.\nCom aconseguir una anella per identificar una au rapinyaire?\nSi es tracta d’un ocell autòcton o si té més d’un 50% de sang d’animal autòcton, és la Direcció General de Medi Ambient que proporciona les anelles.\nAquí trobaràs tota la informació sobre el que exigeix Generalitat de Catalunya per poder criar aus rapinyaires en la nostra comunitat autònoma.\nCrítica: La mida\nLes anelles són grans en diàmetre i en amplada. A més, tenen les vores afilades. No obstant això, fins ara no hem tingut cap problema amb aquest tipus d’anella.\nCrítica: L’anella s’ha de tornar a l’administració en cas de defuncció de l’animal.\nSi es mor un ocell, s’ha de comunicar la baixa al registre. El codi de l’anella queda anul·lat. Obligar a un falconer a tallar la pota del seu company mort per tornar l’anella a l’administració és excessiu.\nAviornis és una associació internacional d’amants i criadors d’ocells amb seu a Espanya. Un dels serveis que ofereix als seus socis són anelles amb una gran varietat de mides, colors i amplades.\nSi et fascina el món dels ocells fes una ullada a la seva web.\nTeniu un ocell vell i està marcat només amb una anella oberta? Aquesta manera d’identificar un ocell era ben normal fa uns anys.\nAvui en dia no es permet tenir un ocell marcat només amb una anella oberta.\nSi l’ocell porta una anella oberta, a l’altra pota ha de portar una anella tancada.\nSi no porta cap anella tancada ha d’estar marcat addicionalment amb un microxip.\nSi el vostre ocell porta una anella oberta i no porta ni anella tancada ni microxip, heu de contactar urgentment amb la vostra oficina de CITES per solucionar el problema el més aviat possible. Als ulls de l’administració, tenir un ocell marcat només amb una anella oberta és il·legal.\nMarcar una au rapinyaire amb microxip és una pràctica més moderna, però no s’utilitza gaire, llevat que sigui una exigència de l’administració.\nHi ha comunitats autònomes que exigeixen aquesta manera de marcar l’animal! Per exemple, si un ocell que porta una anella tancada es cedeix a un falconer resident a La Rioja, el falconer haurà d’anar al veterinari perquè a més a més li posi un microxip.\nNo comporta cap millora per a la protecció del medi ambient. És per treure diners del falconer?\nHaurà d’anar a veterinari i pagar el microxip (gasolina per viaje + microxip + veterinari = +/- 50€)\nHaurà de canviar el CITES actual per un CITES nou (incloure la identificació nova de l’ocell al document, tot fent constar el número del microxip) = 20€ de tramitació de CITES.\nAnar personalment a recollir el document (Gasolina + temps )\nTotal = un mínim de 100€ extra\nEl problema del microxip\nLes aus rapinyaires no toleren bé el microxip i moltes vegades se l’arranquen.\n«Aix! Quin mal!», estareu pensant ara.\nPerò tingueu en compte que els depredadors tenen una percepció del dolor molt diferent a la nostra.\nQuan es va posar en marxa el tema del microxip, jo treballava en un centre de cria de falcons a Alemanya. Una universitat ens va demanar dos falcons per provar si els ocells toleraven millor el microxip si se’ls feia una operació en la qual aquest s’introduïa dins del fèmur, perquè així no se’l poguessin treure.\nCom llegir el microxip\nPer verificar si un ocell porta un mircoxip i quin número té, es necessita un lector de microxips. El pots comprar; per exemple per Amazon.\nAMAZON – MICROCHIP\nNo obstant això, No cal tenir un lector propi. Tots els veterinaris en tenen i poden verificar si l’ocell porta microxip i quin número té.\nEt vols comprar una au rapinyaire marcada només amb microxip?\nHauràs de demanar prestat un lector de microxip a algú que en tingui. No firmis la cessió d’un ocell del qual no hagis comprovat anteriorment si està marcat legalment!\nSi tens més dubtes esriu’m. Estaré encantada ajudar-te. El formulari de contacte trobaràs al peu de la pàgina.


Això del futur… ¿té ‘arreglo’? | Sostenible\nAixò del futur… ¿té ‘arreglo’?\n«Avui dia, la gent sap el preu de tot però el valor de res», Oscar Wilde\nEn un passat no molt llunyà, érem molts els que teníem la sensació que, a grans trets, anàvem «progressant adequadament» cap a un futur que, tot ho indicava, seria millor que el que, en el seu dia, van perseguir els nostres pares. Era una idea estimulant que, com a testimoni de l’evolució dels temps, havia passat d’avis a néts, una prova fefaent de que podíem seguir vivint amb cert optimisme. Però tot d’una —molt especialment des de l'11 de setembre del 2001— el món es va tornar més hostil. Des d’aleshores, sense pressa però sense pausa, s’ha anat anar estenent un mantra de negror que ha provocat que força gent pateixi certa incapacitat per imaginar un demà més esperançador.\n"A Fixing the Future una cinquantena de ponents d’arreu del món va comunicar els projectes que porten a terme per passar a l’acció, canviar el futur i preservar el món"\nAfortunadament no tothom ha optat per acatar que ens en anem en orris. També són moltes les persones que no combreguen amb aquesta cançoneta tan carregosa i improductiva. Va quedar clar els passats dies 7 i 8 de juny quan fins a 600 persones vam omplir el CCCB per assistir a la segona edició de Fixing the Future, organitzat per Atlas of the Future en col·laboració amb Hola Luz, Aigües de Barcelona i el CCCB. En aquestes jornades, una cinquantena de ponents d’arreu del món va comunicar els projectes que porten a terme per «passar a l’acció, canviar el futur i preservar el món». Les intervencions van anar concatenant de forma àgil els grans blocs de temes a tractar: alimentació, residus, ciutats, clima i biodiversitat.\nEls changemakers van ser molt diversos. Per parlar dels aliments vam gaudir, per exemple, de grans xefs d’alguns dels millors restaurants del món. Com el brasiler Álex Atala, una de les estrelles de la sèrie Chef’s Table (Netflix) qui, des del D.O.M de Sâo Paulo, investiga i preserva els ingredients autòctons brasilers. O l’ escocès Jock Zronfrillo, cap del restaurant Orana d’Adelaida, Austràlia, des d’on, a través de la seva fundació, recupera els ingredients i les tècniques culinàries dels pobles originaris australians, artífexs d’una cultura mil·lenària llargament ignorada. Zonfrillo, que ha portat la cuina aborigen a la màxima contemporaneïtat, ha documentat (i protegit legalment) més de 10.000 ingredients nadius i dóna suport a les comunitats per que puguin fer una comercialització justa dels seus productes.\nÁlex Atala. Autor: Ricardo D'Angelo\nVinguda de Mallorca, la autodidacta Maria Solivellas, xef de Ca na Toneta, va explicar com ha triomfat fent servir exclusivament ingredients de l’ illa, on ha descobert i recuperat varietats vegetals que no sabia ni que existien. Una altra dona increïble, la Jyoti Fernandes, va parlar de com produïm els aliments. Activista de Via Campesina, un moviment internacional que coordina camperols d’arreu del món per lluitar per la sobirania alimentaria, la justícia climàtica i els drets dels camperols, practica l’agroecologia i l’autosuficiència alimentària a la seva granja de Dorset, al Regne Unit i ens va animar a tots a que ens féssim agricultors i que dediquéssim al menjar (i a la seva producció) tot el temps que realment es mereix.\nEn el bloc dels residus, va destacar, entre altres, Dulcinea Meijide, directora de desenvolupament de SUEZ Espanya, qui ha aconseguit grans estalvis de recursos en aquesta empresa dedicada al tractament d’aigües i gestió de residus gràcies a l’economia circular. Va introduir el concepte de biofactoria, que transforma les tradicionals depuradores en instal·lacions generadores de recursos com biogàs, fertilitzants i aigua regenerada. Capdavanters en la lluita contra la obsolescència programada, Miquel Ballester, líder d’innovació circular de la companyia de telefonia neerlandesa Fairphone, va exposar com s’ho han fet perquè els seus telèfons mòbils tinguin llarga vida i estiguin conformats per materials justos i obtinguts d’acord a bones condicions laborals. Per parlar del plàstic va venir, procedent de Camerun, Ismaël Issome, fundador de l’associació Madiba&Nature qui, després de mostrar imatges de immenses platges a vessar de plàstics, va presentar el seu projecte: fabricar petites canoes de pesca fetes amb ampolles.\nIsmaël Issome. Font: Madiba&Nature\nPerò, ¿com reduir d’un cop per totes l’ús d’ aquest material tan imperible? Doncs Lise Honsinger, al front de la startup Notpla treballa per substituir els embalatges plàstics per d’altres biodegradables...i comestibles!, com els que presenta la línia d’ampolles i receptacles Ooho!, fetes d’extractes d’algues.\n"Segons l’ arquitecta britànica Carolyn Steel, hem d’aconseguir que les ciutats generin, dins del possible, els aliments que necessiten els seus habitants"\nLa majoria de residus i també la despesa de recursos, es generen a les ciutats, on ja hi viu més de la meitat de la població mundial. Què cal fer perquè que les urbs evolucionin de forma adequada? Segons l’ arquitecta britànica Carolyn Steel, hem d’aconseguir que les ciutats generin, dins del possible, els aliments que necessiten els seus habitants. Fins a la Revolució Industrial les ciutats es modelaven a partir de les rutes per les quals arribaven aquests productes, però després aquesta interacció es va interrompre. Cal recuperar els vincles entre camp i ciutat i reconnectar els ciutadans a la natura, digué.\nLa russa Natalia Fishman, al seu torn, creu que es necessari maximitzar el nombre d’espais verds i de lleure a les ciutats. Ella porta assessorant sobre la creació d’espais públics al president de la República de Tatarstan des dels 19 anys (ara en té 27). Per ara n’ha portat a terme més d’un miler, i una de les seves claus d’èxit, recalca, ha estat dissenyar-los amb el consens dels ciutadans, els quals s’han implicat a posteriori en el manteniment de tots aquests espais que senten seus.\nEl darrer exèrcit “d’arregladors del futur” va estar conformat per persones emprenedores que han engegat iniciatives empresarials innovadores de gran èxit, com l’enginyera Carlota Pi, creadora de l’empresa energètica Hola Luz, o Cristina Kenz, experta en marketing que ha donat un substancial gir sostenible a la multinacional Danone. I per experts en biodiversitat, com el científic Bernat Claramunt, amb gran experiència en projectes de ciència ciutadana. O Manel Gazo, director de SUBMON, entitat dedicada en la conservació, estudi i divulgació del medi marí, centrada en promoure un canvi en la relació entre la societat i els oceans.\nRebecca Hubbard. Font: Our Fish\nL’activisme, cada dia més necessari, no podia faltar en una cita com aquesta, i va ser present a través de representats de WWF, OXFAM, i de les iniciatives de dones com Farah Obaidullah, fundadora de Women4Oceans o Rebecca Hubbard, al front de Our Fish, ambdues en lluita contra la sobrepesca. Però, potser, les que es van endur més aplaudiments van ser les joves activistes per la justícia climàtica dels moviments Fridays for Future, fundat per Greta Thunberg, i de Extinction Rebellion. Segurament perquè, en veure-les tan joves, tan motivades i ben informades, tots plegats vam tenir clar que sí, que el futur ‘té arreglo’, i tant. Dependrà de tots nosaltres. No es tracta d’afrontar una situació sense remei, com aquella que recreava Lars Von Trier a la pel·lícula Melancolia, on un imminent impacte amb un gran planeta havia sentenciat la Terra irremissiblement. Al nostre meravellós planeta, els responsables de l’impacte som nosaltres. «Els humans tenim el costum de fotre-ho tot enlaire per després trobar-hi solucions», comentava el cuiner Zonfrillo. Totally agree, Jock. Però ara que ja hem demostrat que som uns cracks fotent-ho tot enlaire, potser que ens concentrem en això de posar-hi ‘arreglo’. Si més no, és molt més encoratjador.\nObservatori per a la sostenibilitat de la Garrotxa 2020\nS’ha publicat l’Observatori per a la Sostenibilitat de la Garrotxa de l’any 2020. Aquest document d’edició anual, finançat per la Diputació de Girona, ha estat redactat per tècnics del Consorci SIGMA i recull un seguit d’indicadors d’interès general relatius a la sostenibilitat de la comarca.\nManresa inicia un procés de participació ciutadana per definir els ODS que la ciutat ha d'assolir el 2030\nL’Ajuntament de Manresa ha iniciat un procés de participació ciutadana per tal de definir l’estratègia global de la ciutat per al 2030, seguint l’agenda de les Nacions Unides, que estableix un full de ruta basat en 17 Objectius de Desenvolupament Sostenible (ODS) per aconseguir un model de societat capaç d’oferir una vida pròspera i en pau per a tothom, sense malmetre el planeta ni les oportunitats de les generacions presents i futures.


L’Ajuntament posa en marxa un curs per a millorar l’autonomia personal i el benestar emocional - Periòdic del Camp de Túria\nL’Ajuntament de la Pobla de Vallbona ha posat en marxa, per al present curs, un programa d’estimulació cognitiva per a millorar l’autonomia personal i el benestar emocional. El curs, que s’anomena ‘Posa en forma la vostra ment’ està dirigit a tots els ciutadans de qualsevol edat d’aquest municipi del Camp de Túria i es realitza els divendres de 10:00 a 11:30 hores, al Centre Social.\nLa creació d’aquesta aula de ment activa té com a objectius generals: mantenir i millorar les capacitats cognitives, millorar el sentiment de benestar emocional, psicològic i de salut en general, fomentar l’autonomia personal i millorar la interacció amb l’entorn, així com contribuir al manteniment de la qualitat de vida i enfortir les relacions socials.\nAixí, les activitats programades estaran destinades a treballar la memòria, l’orientació, el llenguatge, l’atenció, la concentració, el raonament, el càlcul, les funcions executives, l’autoestima, les activitats sensorials o la creativitat.\nEs tracta d’una iniciativa que ve a enriquir l’oferta d’activitats saludables posades en marxa per l’Ajuntament de la Pobla de Vallbona, com ara les classes de gimnàstica, el ball en línea o les excursions programades pel consistori.\nTags: Benestar emocional la pobla ment activa\nEls escolars aprenen anglés al teatre amb l'obra 'Doctor Livingstone, I suposse'


Diumenge es farà la setzena cursa de les Sis Hores de Calella | Ràdio Calella Televisió\nLa Penya 100km prepara la cursa de les Sis Hores que es farà aquest diumenge al Passeig de Manuel Puigvert de Calella. Els participants hauran de posar a prova la seva resistència, mantenint ritme de cursa durant aquest temps, en un circuit de tres quilòmetres entre el pas a nivell i la volta del Far. Serà la setzena edició de l’esdeveniment, plantejat com una trobada d’amics i afeccionats a l’esport, que en acabar compartiran un dinar de germanor. Les inscripcions estaran obertes fins divendres.\nLa cursa de les Sis Hores de Calella ofereix diverses modalitats d’inscripcions. La de 25 euros, només per participar en la prova de resistència; o la de 35 euros, que també inclou el dinar de germanor. El preu del dinar pels acompanyants és de 15 euros.\nNúria Ruiz, de la Penya 100 km, ha recalcat que no es tracta d’una prova competitiva, sinó més aviat una cita per aplegar membres del grup i afeccionats a l’esport. “És una cursa en la qual tothom arriba primer perquè en complir-se les sis hores tothom para, uns havent fet més quilòmetres i d’altres menys”, ha indicat Ruiz.\nLa prova començarà a les nou del matí i el rellotge s’aturarà a les tres de la tarda. “Tenim un circuit que va del pas a nivell fins la volta del Far, per tot el passeig marítim. Quan s’acaba, es fa l’entrega de diplomes i trofeus, i compartim un dinar tots junts”, ha afegit.\nL’organització preveu un màxim de 50 inscrits en la modalitat que inclou el dinar, per qüestions d’aforament del restaurant. Les inscripcions es poden fer trucant al telèfon 93 456 0748.\nLa Penya 100km és l’encarregada també de muntar la 100km de l’Alt Maresme, una cursa de resistència que té lloc per primavera a Calella. En aquella, la pauta la marca la distància i no el temps.\nSegüent L’aventurer Rai Ruiz projecta al Freta “Paddling to Alaska”\nAnterior Marxa de Sant Andreu amb esperit crític\nEl mercat setmanal es tornarà a fer dissabte, però només amb parades d’alimentació\nEls gestors Covid comencen a fer el rastreig de sospitosos a Calella


Pugen els autònoms amb l’excusa de millores socials - Notícies Economia - Notícies Economia - e-notícies\nEconomia · 14 de Novembre de 2018. 22:11h.\nPugen els autònoms amb l’excusa de millores socials\nLa quota s’incrementarà de mitjana uns 60 euros anuals\nMagdalena Valerio, ministra de Treball, en una imatge d'arxiu (foto: Govern espanyol)\nLa quota dels autònoms s’apujarà uns 60 euros de mitjans de cara el 2019, després del principi d’acord que aquest dimecres han assolit el Ministeri de Treball i les principals associacions d’autònoms. L’argument esgrimit per justificar aquest increment de la quota són les millores socials de les que es podran beneficiar els treballadors per compte propi.\nEls autònoms, segons el principi d’acord, tindran cobertures com dret a una prestació d’atur, dret a formació i a cobrar si tenen un accident o una malaltia professional. En cas de malalties comunes de llarga durada, els treballadors per compte propi no hauran de pagar la quota.\nL’Associació de Treballadors Autònoms (ATA) ha destacat al seu compte de twitter que l’increment acordat és inferior els 260 euros que havia proposat inicialment el Govern espanyol. “La pujada serà en la línia dels últims quinze anys (entre 50 i 60 euros més a l’any) i amb millors prestacions”, ha informat l’ATA.


Recursos i patrimoni, debat del 10è Congrés de la CCEPC - Tornaveu\nRecursos i patrimoni, debat del 10è Congrés de la CCEPC\nLa Coordinadora de Centres d’Estudis de Parla Catalana celebrarà el seu desè congrés a Manresa (Plaça de l'Om) el cap de setmana del 21 i 23 d’octubre. Recursos i territori. Perspectiva històrica i nous equilibris s’ha gestat a partir d’una constatació: l’explotació intensiva dels recursos humans, especialment els combustibles fòssils, amenaça en exhaurir-los. Enfront aquesta perspectiva, convé plantejar-se possibles alternatives per garantir la sostenibilitat humana en quatre grans àmbits: alimentació, poblament, comunicacions i energia. La importància de la problemàtica ha cridat l’atenció de la CCEPC, que mai fins ara havia dedicat un congrés a debatre aspectes relacionats amb les ciències naturals.\nTal com indica el nom de les jornades, les ponències pivotaran entorn dos eixos: històriques i tècniques. Una dotzena de professors universitaris provinents del conjunt dels Països Catalans, així com altres experts acreditats, plantejaran les seves opinions sobre temes de gran importància: com avaluar els recursos que disposa un territori?, quina gestió de l’aigua és més eficient?, és possible un futur energètic 100% renovable a Catalunya?, què podem fer per millorar els costos de la mobilitat?, etcètera. Per altra banda, la Coordinadora de Centres d’Estudis de Parla Catalana ha ofert la possibilitat que tothom qui ho desitgés presentés comunicacions. Una possibilitat que han aprofitat 38 estudiosos, i que servirà per millorar la riquesa de les jornades.\nEl Congrés clourà diumenge 23 (10:00h) amb una passejada per la ruta de l’aigua del Parc de la Sèquia (Manresa). Els assistents podran visitar el Parc de l’Agulla, el Centre de Visitants del Parc de la Sèquia, el Centre de l’Aigua de Can Font, el Museu de la Tècnica de Manresa i els Dipòsits Vells. Una manera més relaxada d’acabar unes jornades segur que molt profitoses, i que no haurien estat possible sense l’organització de l’Institut Ramon Muntaner, el Centre d’Estudis del Bages i l’Ajuntament de Manresa.\nL’assistència a les sessions és lliure, prèvia inscripció. Per a formalitzar les inscripcions amb certificats d’assistència i dret a actes, heu de descarregar la vostra butlleta a www.irmu.org o www.ccepc.org


El Corredor Mató Palafrugell visitava aquest dissabte a un rival directe com era el CP Voltregà Stern Motor a la seva pista. L'objectiu de la seva visita al pavelló Oliveras de la Riva era clar: endur-se els tres punts per continuar optant a la salvació directa. No van aconseguir el repte.\nD'inici, semblava que el partit es posava de cara pels de Xevi Garcia. El seu màxim golejador, Sergi Canet, va obrir la llauna al minut quatre de partit. L'equip va mantenir el resultat favorable durant els pròxims dotze minuts, fins que Marc Palazón va posar l'empat al marcador al minut 16.\nAl 19, Xevi Puigbí va aturar una falta directa de Gerard Teixidó que venia precedida d'una targeta blava a Marc Figa. Tanmateix, no va poder aturar aquest xut de Pol Molas, que va capgirar el resultat sentenciant la primera meitat amb un 2-1 a favor del Voltregà.\nA la represa Adrián Candamio va veure la quarta targeta blava de la temporada, motiu pel qual no podrà estar present en el partit contra l'Alcobendas d'aquest dimecres. Puigbí va tornar a fer meravelles aturant la segona falta directa del partit.\nGerard Teixidó i Èric Vargas van fer vibrar Sant Hipòlit als minuts 36 i 38 amb aquests dos encerts que significaven el 4 a 1 i que semblava que deixaven mentalment molt fora al Palafrugell.\nDos minuts més tard el Voltregà va fer la desena falta personal, i Candamio va aprofitar l'ocasió de xut a bola aturada per fer -amb molta ràbia- el 4 a 2. El gallec va tenir una segona oportunitat després d'una blava a Humbert Serra, que en aquesta ocasió no va aconseguir transformar.\nFaltaven 3 minuts pel final i ja gairebé es donava el duel per perdut, quan Sergi Canet es va tornar a trobar amb porteria fent el 4-3. A partir d'aquí, el Palafrugell es va revifar, buscant el gol de l'empat com fos, posant també cinc jugadors a pista -sense porter- en alguns moments.\nTot i intentar-ho, el marcador no va passar del 4-3. Guerra perduda pel Palafrugell, que continua sent dotzè a la classificació amb 18 punts.\nAquesta setmana jugaran el penúltim partit de la temporada. Ho faran dimecres al vespre, quan visitaran el cuer de la taula, el CP Alcobendas.\nIMATGES: El 9 TV


Segons Marko Milanović Liter, membre del Parlament dels Sobirans de Croàcia (HS), gairebé la meitat de les signatures necessàries per celebrar un referèndum en defensa de la kuna es van recollir dissabte a Croàcia. Un membre del comitè organitzador de la recollida de signatures contra la introducció de l'euro ha manifestat estar satisfet amb la dinàmica de recollida de signatures, de la qual es pot concloure que hi haurà prou signatures dins el termini legal per anunciar la referèndum.\nEls sobirans no volen\nLa iniciativa del referèndum va ser llançada per sobiranistes amb quatre membres a la legislatura de 151 diputats, així com tres partits de dretes no parlamentaris, el Partit de la Llei de Croàcia (HSP), els Independents per a Croàcia (NHR) i la Generació de la Renovació ( ANAR).\nEl 7 de novembre, el deu per cent dels inscrits al cens electoral croat, prop de 369 persones, hauran de recollir signatures vàlides. Això és tot el que pots aconseguir, amb 157 signatures en cinc dies.\nEl grup creat per protegir la kuna recull signatures a 250 llocs d'arreu del país d'aquells que volen la disposició inclosa a la Constitució que la moneda de la República de Croàcia és la kuna i la seva moneda és la lipa.\nSi els iniciadors aconsegueixen recollir el nombre adequat de signatures, l'autenticació de la pregunta del referèndum haurà de ser examinada fins i tot pel Tribunal Constitucional.\nEls organitzadors estan satisfets\nSegons la declaració de Milanović Liter, mentre el govern ignora la iniciativa, els croats tenen dret a decidir si volen adoptar l'euro.\nPoden repetir el seu mantra que ja s'ha decidit en un referèndum sobre l'adhesió a la UE, però això només és cert parcialment\nVa dir el polític sobirà que Andrej Plenković referint-se al primer ministre, ha afegit que no pot ser una decisió d'un home, el seu interès personal.\nEl diputat sobiranista subratlla que lluiten per mantenir la kuna, dient que la humanitat s'enfronta actualment a una de les crisis econòmiques més grans de la seva història, i que Croàcia no ha de precipitar-se cap a una nova unió monetària que segurament tindrà els seus propis interessos.\nVa dir que no era una decisió "ad hoc" començar a signar perquè feia temps que ho prenen. En fer-ho, també van consultar amb advocats constitucionalistes i van concloure que la iniciativa no entrava en conflicte amb els acords internacionals que Croàcia havia celebrat amb la Unió Europea.\nEls polítics de l'oposició també han parlat abans de voler posar el poder en mans del poble croat mitjançant un referèndum perquè puguin decidir ells mateixos el futur de Croàcia.\nEl govern ho vol\nSegons el govern, no cal fer un referèndum perquè Croàcia, en entrar a la Unió Europea, ha acceptat la introducció de la moneda única.\nAndrej Plenković El primer ministre croat considera que l'adhesió a la zona euro és una de les obligacions de Croàcia en virtut del Tractat d'adhesió a la Unió Europea, del qual forma part integrant. Segons ell, això no es pot ignorar, i la introducció de l'euro és bona per a l'economia croata i, per tant, per als mateixos croats.\nCroàcia es prepara per adoptar l'euro el gener del 2023, d'aquí poc més d'un any.\nZagreb va sol·licitar ser membre del Mecanisme de tipus de canvi europeu (ERM-II) a principis de juliol de 2019.\nPer adoptar l'euro, un país ha de complir tots els criteris de Maastricht. Aquests inclouen una inflació fins a 1,5 punts percentuals superior a la mitjana de les taxes d'inflació dels tres Estats membres amb més estabilitat de preus.\nUna altra condició és que el dèficit anual de les administracions públiques no superi el 3% del producte interior brut (PIB), el deute públic brut no superi el 60% del PIB i el tipus d'interès dels préstecs a llarg termini no superi els 2 punts percentuals. superior al dels tres països més estables de preus.el tipus d'interès mitjà dels bons públics a deu anys d'un Estat membre.